**Марка Бар’ела** (італ.: Marco Borriello; нар. 18 чэрвеня 1982, Неапаль) — былы італьянскі футбаліст, нападнік. Ігрок нацыянальнай зборнай Італіі (2008—2011).

Біяграфія
---------

### Раннія гады

Марка Бар’ела нарадзіўся 18 чэрвеня 1982 года ў горадзе Неапаль у Паўднёвай Італіі. У яго ёсць два браты: Фабіа і П’ерджорджыа. Калі Марка было 11 гадоў, сям’я страціла бацьку, які стаў ахвярай італьянскай мафіі.

### Клубная кар’ера

Бар’ела з юнацкага ўзросту выхоўваўся ў футбольнай школе Мілана, але прабіцца ў каманду не здолеў. У 2001 годзе ён быў аддадзены ў арэнду спачатку «Трыесціне», потым «Трэвіза». У першай палове сезону 2002/2003 Бар’ела дэбютаваў у складзе «расанеры» і ў Серыі A, ён з’явіўся на поле 17 разоў, але забіць здолеў толькі аднойчы. У 2003 годзе з «Мілана» яго арандаваў «Эмпалі», а потым з 2004 па 2006 гады ён пагуляў па чарзе ў «Рэджыне», «Сампдорыі» і «Трэвіза», таксама на правах арэнды. У сезоне 2006/2007 Марка быў дыскваліфікаваны за ўжыванне допінгу.

21 чэрвеня 2007 года «Мілан» аддаў яго ў саўладанне ў «Джэноа» за 1,3 млн еўра, і сезон 2007/2008 стаў для Бар’ела самым удалым — у 35 матчах ён забіў 19 галоў і заняў у спісе найлепшых бамбардзіраў 3-е месца пасля Алесандра Дэль П’ера і Давіда Трэзегэ. 29 мая 2008 года ён ізноў апынуўся ў «Мілане», толькі гэтым разам яго выступ за «расанеры» склаўся больш удала.

31 жніўня 2010 года Марка Бар’ела перайшоў у «Рому» на правах гадавой арэнды з магчымасцю наступнага выкупа за 10 млн еўра. 19 снежня 2010 года забіў пераможны мяч у браму «Мілана», якому належаў кантракт Бар’ела. У чэрвені 2011 года «Рома» выкупіла ўсе правы на нападніка.

У студзені 2012 года на правах арэнды стаў іграком «Ювентуса», а сезон 2012/13 правёў у «Джэноа». У студзені 2014 года быў аддадзены ў арэнду ў «Вест Хэм», але замацавацца ў гэтым клубе не здолеў. Сезон 2014/15 пачаў у складзе «Ромы», аднак ніводнага разу на полі не з’явіўся.

У студзені 2015 года, у апошні дзень трансфернага акна, у трэці раз стаў іграком «Джэноа». У верасні 2015 года ў якасці свабоднага агента падпісаў кантракт з дэбютантам Серыі A — футбольным клубам «Карпі». У студзені 2016 года перайшоў у «Аталанту», а ўжо ў жніўні таго ж года папоўніў склад «Кальяры».

У жніўні 2017 года стаў іграком клуба СПАЛ. Пакінуў ферарскую каманду ў ліпені 2018 года. У жніўні 2018 года перайшоў у клуб трэцяга дывізіёна Іспаніі «Івіса». У студзені 2019 года пакінуў іспанскую каманду і завяршыў кар’еру.

### Міжнародная кар’ера

Марка Бар’ела дэбютаваў у нацыянальнай зборнай Італіі 6 лютага 2008 года ў таварыскім матчы супраць зборнай Партугаліі, якая прахадзіла ў швейцарскім горадзе Цюрых. У тым матчы Бар’ела замяніў у другой палове другога тайма Луку Тоні.

Дасягненні
----------

**«Мілан»**:

* Чэмпіён Італіі: 2003
* Пераможца Лігі чэмпіёнаў: 2007
* Уладальнік Суперкубка УЕФА: 2003

**«Ювентус»**:

* Чэмпіён Італіі: 2012

Зноскі
------

1. ↑  Marco Borriello // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  MARCO BORRIELLO // Argentine Soccer Database<a href='https://wikidata.org/wiki/Track:Q19368470'></a>
3. ↑  Боррьелло стал игроком «Карпи». by.tribuna.com
4. ↑  Борьелло перешел в «Аталанту»(недаступная спасылка). by.tribuna.com
5. ↑  Боррьелло подписал однолетний контракт с «Кальяри». by.tribuna.com
6. ↑  Боррьелло и Саламон перешли из «Кальяри» в СПАЛ. by.tribuna.com
7. ↑  Бывший нападающий сборной Италии Борьелло перешел в «Ибицу». by.tribuna.com

Спасылкі
--------

* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Профіль на сайце *soccerway.com* (руск.)

* Статыстыка на сайце *UEFA.com* (руск.)

* Статыстыка на сайце *soccerbase.com* (англ.)

| ⛭Зборная Італіі — Чэмпіянат Еўропы 2008 |
| --- |
| Сцяг Італіі | 
* 1 Буфон (б)
* 2 Панучы
* 3 Гроса
* 4 К’еліні
* 5 Гамберыні
* 6 Бардзальі
* 7 Дэль П’ера
* 8 Гатуза
* 9 Тоні
* 10 Дэ Росі
* 11 Дзі Натале
* 12 Бар’ела
* 13 Амбразіні
* 14 Амелія (б)
* 15 Квальярэла
* 16 Камаранезі
* 17 Дэ Санкціс (б)
* 18 Касана
* 19 Дзамброта
* 20 Перота
* 21 Пірла
* 22 Аквілані
* 23 Матэрацы
* трэнер: Раберта Данадоні

 |